Må ikke forveksles med Børning.
***Burning – hjerter i brann*** (koreansk: *버닝*, *Beoning*) er en koreansk film fra 2018 regissert av Chang-dong Lee med Yoo Ah-In, Steven Yeun og Jeon Jong-seo i hovedrollene. Filmen hadde premiere under filmfestivalen i Cannes, hvor den deltok i hovedkonkurransen i 2018. Den vant Sølvspeilet under Film fra Sør i 2018.

Filmen er Sør-Koreas bidrag til beste fremmedspråklige film under Den 91. Oscar-utdelingen.

Handling
--------

Lee Jong-su, en aspirerende ung roman-forfatter, utfører forskjellige strøjobber i Paju. En dag støter han på Shin Hae-mi, en tidligere nabo og klassekamerat. Jong-su husker henne i utgangspunktet ikke, men Shin Hae-mi forteller ham at hun har gjennomført plastisk kirurgi. Senere forteller hun ham om sin kommende reise til Afrika, og ber ham ta vare på katten hennes, Boil, når hun er bortreist. Før Hae-mis reise blir faren til Jong-su, en storfe-bonde, viklet inn i ubehagelige juridiske problemer. Jong-su må derfor reise tilbake til gården.

Etter at Hae-mi reiser, mater Jong-su pliktoppfyllende katten hennes - selv om han aldri kan få øye på den. Han vet imidlertid at en katt er der, fordi han finner avføring i kattens kasse. Han begynner også å onanere i leiligheten hennes. Men en dag ringer Hae-mi og sier at hun har strandet på en flyplass i Nairobi i tre dager, på grunn av en bombe i nærheten. Når Jong-su kommer for å hente henne, kommer hun sammen med Ben - som hun møtte og ble knyttet til i Nairobi. Samtidig sliter Jong-su med å klare seg, og tar vare på familie-gården sin samtidig som faren sitter i fengsel.

Når de henger på gården til Jong-su, røyker trioen cannabis og Hae-mi danser toppløs. Etter at Hae-mi har sovnet på sofaen, innrømmer Ben en merkelig hobby: annenhver måned brenner han ned et forlatt drivhus. Han bemerker at Jong-sus landlige nabolag er fullt av drivhus. På spørsmål om når hans neste brenning vil finne sted, påstår Ben at dette vil skje veldig snart - og i nærheten av Jong-sus hjem. I løpet av de påfølgende dagene holder Jong-su vakt rundt i nabolaget, for å sjekke om noen drivhus brenner ned - men ingenting skjer.

En ettermiddag, foran et intakt drivhus som han tilfeldigvis inspiserer, mottar han en telefon fra Hae-mi, som avbrytes etter noen sekunder med tvetydige lyder. Jong-su blir bekymret når hun ikke svarer på noen av anropene hans etterpå, og begynner å undersøke etter at telefonnummeret hennes blir frakoblet. Til slutt overbeviser han utleieren hennes om å slippe ham inn i Hae-mis leilighet, slik at han kan mate katten hennes. Hae-mis leilighet er unaturlig ren. Den rosa kofferten hennes gjenstår, men alle tegn på katten har forsvunnet.

Skuespillere
------------

* Yoo Ah-in som Lee Jong-su
* Steven Yeun som Ben
* Jeon Jong-seo som Shin Hae-mi
* Kim Soo-Kyung som Yeon-ju
* Choi Seung-ho som Lee Yong-seok
* Lee Joong-ok som en vakt
* Moon Sung-keun som en advokat
* Min Bok-gi som en dommer
* Ban Hye-ra som Jong-sus mor
* Lee Bong-ryun som Hae-mis søster

Referanser
----------

1. ↑  «Burning (2018): Technical Specifications». *Internet Movie Database* **(engelsk)**. Besøkt 22. september 2019.
2. ↑  ; *Box Office Mojo*; besøksdato: 11. februar 2023.
3. ↑   Internet Movie Database, «Burning (2018): Release Info», verkets språk engelsk, besøkt 22. september 2019[Hentet fra Wikidata]
4. ↑   The Sydney Morning Herald, «Burning – one of the year's best films – explores the rage of Korean youth», utgitt 12. april 2019[Hentet fra Wikidata]
5. ↑   nmhh.hu[Hentet fra Wikidata]
6. ↑   Internet Movie Database, www.imdb.com, besøkt 11. februar 2023[Hentet fra Wikidata]
7. ↑   «And the winners are...», utgitt 17. november 2018[Hentet fra Wikidata]
8. ↑  Montages (18. november 2018): Sørkoreanske Burning vant Sølvspeilet under Film fra Sør. *Montages*
9. ↑  Scott Roxborough (7. september 2018): Oscars: South Korea Selects 'Burning' for Foreign-Language Category. *The Hollywood Reporter*

Eksterne lenker
---------------

* (en) Offisielt nettsted Rediger på Wikidata

* (ja) Offisielt nettsted Rediger på Wikidata
* (en) *Burning* på Internet Movie Database Rediger på Wikidata

* (sv) *Burning* i Svensk Filmdatabas Rediger på Wikidata

* (da) *Burning* i Danmark Nationale Filminstitut Rediger på Wikidata

* (en) *Burning* på AllMovie Rediger på Wikidata

* (fr) *Burning* på Allociné Rediger på Wikidata

* (nl) *Burning* på MovieMeter Rediger på Wikidata

* (en) *Burning* på Rotten Tomatoes Rediger på Wikidata

* (en) *Burning* på Metacritic Rediger på Wikidata

* (en) *Burning* på Box Office Mojo Rediger på Wikidata


|  |  |  |
| --- | --- | --- |
| Forrige mottaker:*Araby* | **Sølvspeilet**(2018) | Neste mottaker: |

|  |  |
| --- | --- |
| Oppslagsverk/autoritetsdata | BBC Things
 |